钦定古今图书集成/历象汇编/历法典/第097卷 > 玲珑仪铭 前人
## 钦定古今图书集成/历象汇编/历法典/第097卷 > 玲珑仪铭 前人

“天体圜穹，三辰在中，星虽纪度，天实无穷。天度之数，
环周三百六十五度四分度一，因星而步，推日而得。
月次十二，往来盈亏，五星参差，进退有期，判为寒暑，
分为四时。”太史司天，咸用周知，制诸法象，各有攸施。
萃于用者，玲珑其仪，十万馀目，经纬均布，与天同体，
协规应矩，遍体虚明，中外宣露，元象森罗，莫计其数。
宿离有次，去极有度。人由中窥，目即而喻。先哲实繁，
兹制犹未。逮我皇元，其作始备。实因于理，匪凿于智。
于万斯年，宝之无坠。